open-index/open-wikipedia-markdown huggingface dataset:
Alectrosaurus

**Alectrosaurus** oli aasialainen, teropodeihin kuulunut dinosaurussuku. *Alectrosaurus* oli lihansyöjä ja sen fossiileja on löydetty Gobin autiomaasta. *Alectrosaurus* eli noin 83–74 miljoonaa vuotta sitten myöhäisellä liitukaudella.

## Nimi
*Alectrosauruksen* nimi tarkoittaa "naimatonta liskoa" tai "yksinäistä liskoa". Nimi tulee siitä, että kyseisen dinosauruksen löytöaikaan se oli erilainen muihin aasialaisiin teropodeihin verrattuna. Lajinimi *olseni* tulee *Alectrosauruksen* ensimmäisten fossiilien löytäjän George Olsenin nimestä.

## Koko
*Alectrosauruksen* pituus oli noin viisi metriä ja paino noin 0,5–1 tonnia.

## Fossiilit
Ensimmäiset *Alectrosauruksen* fossiilit löysi George Olsen vuonna 1923. *Alectrosauruksen* nimesi 10 vuotta myöhemmin, vuonna 1933 Charles Gilmore. Tämän jälkeen *Alectrosauruksesta* on löytynyt useita muita osittaisia luurankoja. *Alectrosaurus* tunnetaan puutteellisesti, koska siitä on löydetty vain osittaisia fossiileja.

## Luokittelu
Jotkut paleontologit ovat ehdottaneet, että *Alectrosaurus* on mahdollisesti *[[Albertosaurus]]*-sukuun kuuluva laji. *Alectrosaurus* oli myös sukua *[[Tyrannosaurus rex]]ille*.

## Lähteet

## Aiheesta muualla
* Prehistoric Wildlife: ''Alectrosaurus''
Rientola

**Rientola** voi tarkoittaa seuraavia:

* Rientola, työväentalo Anttolan kirkonkylässä
* Rientola, työväentalo Turun Kärsämäellä
* Rientola, työväentalo Karjaalla
* Rientola, työväentalo Korpilahden Heinosniemessä
* Rientola, työväentalo Lohjan Nummella
* Rientola, työväentalo Vihdin Nummelassa
* Rientola, työväentalo Mäntsälän Sälinkäällä
* Rientola, työväentalo Ylöjärven (Kurun) Kaidankylässä
* Rientola, työväentalo Jyväskylän Vesangassa.
Hatsuharu (1932)

**Hatsuharu** () oli Keisarillisen Japanin laivaston Hatsuharu-luokan hävittäjä toisessa maailmansodassa.

## Valmistus

Alus tilattiin Sasebon laivastoarsenaalilta. Sen köli laskettiin 14. toukokuuta 1931 ja alus laskettiin vesille 27. helmikuuta 1932. Alus valmistui 30. syyskuuta 1933.

## Palvelus
Alus upposi 13. marraskuuta 1944 Manilanlahdella Yhdysvaltain laivaston ilmavoimien hyökkäyksessä.

## Lähteet

*
*
*

### Viitteet
Antti Ripatti

**Antti Jaakko Ripatti** (s. 19. kesäkuuta 1964) on suomalainen taloustieteilijä. Hän työskentelee empiirisen makrotaloustieteen professorina (1/2012-) Helsingin yliopistossa. Aiemmin Ripatti on työskennellyt muun muassa ekonomistina ja eri tutkimustehtävissä Suomen Pankissa, ekonomistina Elinkeinoelämän tutkimuslaitoksessa sekä assistenttina Helsingin yliopistossa.

Ripatti on koulutukseltaan valtiotieteiden tohtori. Hän väitteli tohtoriksi Helsingin yliopistosta vuonna 1998 otsikolla *Demand for money in inflation-targeting monetary policy*.

Ripatti on yhdessä Mika Kuismasen, Juha Kilposen ja Jouko Vilmusen kanssa kehittänyt Suomen Pankin ennustemallin, Aino-mallin.

## Lähteet

## Aiheesta muualla
* Ripatin kotisivu
* Ripatin tutkimukset IDEASissa
Mareks Ārents

**Mareks Ārents** (s. 6. elokuuta 1986) on latvialainen seiväshyppääjä. Hän sijoittui yleisurheilun EM-kisoissa 2016 lajissaan kuudenneksi tuloksella 550&nbsp;m. Belgradin EM-hallikilpailuissa 2017 hän oli kahdeksas tuloksella 560. Hän hyppäsi ulkoratojen ennätyksensä 570 kesäkuussa 2016.

## Lähteet
Nils Wikberg

**Nils Wikberg** -nimisiä henkilöitä ovat:

* Nils Wikberg (1907–1971), suomalainen taidemaalari
* Nils Wikberg (1919–2006), suomalainen shakkimestari
Nils Wikberg (shakinpelaaja)

**Nils Wikberg** (10. joulukuuta 1919 – 25. helmikuuta 2006) oli suomalainen shakinpelaaja ja shakkimestari. 

## Shakillinen ura

Nils Wikberg oppi shakin säännöt noin 22-vuotiaana jatkosodan aikana (1941). Hän edusti koko uransa eli noin 60 vuotta samaa kerhoa. Uransa hän aloitti *Helsingfors Schackvännerin* jäsenenä. Erilaisten seurafuusioiden seurauksena kerho muuttui *Gambiitiksi* (nimi 'Gambiitti' oli Jörn Elfvingin mukaan Wikbergin keksimä). Myöhemmin kerho muutti myöhemmin nimensä Gardeksi. 

Vuodesta 1951 alkaen Wikberg osallistui useita kertoja Helsingin mestaruusturnauksiin. Hänen paras sijoituksensa kisoissa oli vuodenvaihteessa 1960/61, kun hän oli Helsingin Shakkiklubia edustaneen Bo Nyrénin jälkeen toisella sijalla.

Wikbergin ensimmäinen merkittävä saavutus oli Suomen Shakkiliiton mestaruusturnauksessa 1954, kun hän voitti I luokassa oman ryhmänsä tuloksella 8,5/11. Ryhmien voittajat (Wikberg, Harry Kahra ja Bertel Lönnblad) kävivät kaksinkertaisen jatko-ottelun luokan voitosta ja shakkimestarin arvosta. Jatko-otteluiden jälkeen Wikberg oli 3. sijalla. Kisan voiton vei ja shakkimestarin arvon saavutti Harry Kahra. 

Suomen Shakkiliiton mestaruudesta pelattiin jälleen pääsiäisenä 1958. Nils Wikberg osallistui kisaan mestariehdokasluokan ryhmässä ja voitti sen pistein 6,5/8. Suorituksensa ansiosta hän sai 39-vuotiaana  kansallisen shakkimestarin arvon järjestyksessään 68. pelaajana Suomessa.

Wikberg osallistui suomenmestaruusturnaukseen viisi kertaa (1958, 1961, 1965, 1968 ja 1969), mutta sijoitus oli joka kerralla vaatimaton. Hänen paras sijoituksensa on jaettu 10. sija vuonna 1965. 

Parhaimman tuloksensa Wikberg saavutti, kun hän jakoi 1968 Erkki Havansin kanssa voittoa Suomen Shakkiliiton mestaruusturnauksessa. Havansilla oli kuitenkin parempi vertailu ja hän voitti mestaruuden.

Wikberg jatkoi pelaamista aivan viimeisiin vuosiinsa asti. Vuonna 2000 hän voitti Hyrylän varuskunnassa pelatun sotaveteraanien Suomen mestaruusturnauksen vain puolen pisteen turvin ennen shakkimestari Tapio Ketosta. Wikberg löi Ketosen heidän keskinäisessä pelissään. Vuonna 2004 mestaruuden voitti Ketonen ja Wikberg oli kisassa 2. sijalla. Kisa pelattiin tuolloin Haminassa.

Wikberg pelasi vielä 85-vuotiaana keväällä 2005 shakkikerho Garden SM-liigajoukkueessa. Saman vuoden syksyllä hän sai sotaveteraanien SM-kisoissa hopeaa.  

Shakillisista ansioistaan Wikberg sai Suomen Shakkiliiton tunnustusmerkin vuonna 2005.

## Lähteet
* Palamaa, Pekka: *Suomen Shakkiliiton 70-vuotishistoriikki*. Tampere: Suomen Shakkiliitto ry, 1992. .

### Viitteet
Mitchell van der Gaag

**Mitchell van der Gaag** (s. 22. lokakuuta 1971) on alankomaalainen jalkapallovalmentaja ja entinen puolustaja. Kesästä 2022 lähtien hän on toiminut Manchester Unitedin apuvalmentajana.

## Ura pelaajana

Van der Gaag hankki jalkapallo-oppinsa PSV Eindhovenin juniorijoukkueissa ja nostettiin edustusmiehistöön vuonna 1989. Hänet kuitenkin lainattiin kaudeksi 1989/90 NEC Nijmegeniin ja ura seuraaviksi kahdeksi kaudeksi Sparta Rotterdamiin. Spartassa nuori puolustaja sai vastuuta ja nousi Rob Jacobsin alaisuudessa avauskokoonpanon toppariksi. Hän oli mukana Spartan joukkueessa, joka kaudella 1991/92 eteni Alankomaiden cupissa välieriin saakka. Hän palasi kauden jälkeen PSV:hen, jossa peliaikaa ja vastuuta ei juurikaan tullut. Kaudella 1994/95 hän siirtyi skotlantilaiseen Motherwelliin, jossa pelasi vahvasti viimeiseksi jäänneellä kaudellaan 1996/97.

Kesällä 1997 van der Gaag siirtyi FC Utrechtiin, jossa pelasi neljä kautta Eredivisiessä. Kesällä 2001 ura jatkui Portugalissa CS Marítimon joukkueessa. Hän nousi Marítimon runkopelaajaksi ja kantoi kapteeninnauhaa, kun Marítimo kaudella 2003/04 sijoittui liigassa viidenneksi ja selvisi mukaan UEFA Cupiin. Van der Gaag jätti Marítimon kesällä 2006 ja pelasi vielä kauden 2006/07 Saudi-Arabiassa Al-Nassrissa, kunnes lopetti pelaajauransa. Hän luotsasi seuran kauden 2009/10 päätteeksi liigan viidenneksi ja seura selvisi mukaan Eurooppa-liigaan. Kausi 2010/11 alkoi kuitenkin surkeasti ja BATE Borisov pudotti Marítimon europeleistä jo karsinnoissa. Kun Portugalin liigassakin pelit sujuivat heikosti sai van der Gaag potkut tehtävistään syyskuussa 2010.

Toukokuussa 2012 van der Gaag teki kolmivuotisen sopimuksen CF Os Belenensesin kanssa. Seura nousi van der Gaagin alaisuudessa liigaan voittamalla Segunda Ligan kaudella 2012/13. Syyskuussa 2013 hän joutui jäämään sivuun Belenensesin valmennustehtävistä sydänvaivojen vuoksi.

Van der Gaag palasi takaisin valmennustöihin helmikuussa 2015 kyproslaisen Ermis Aradippoun peräsimessä. Hän sai kuitenkin potkut jo maaliskuussa kieltäydyttyään allekirjoittamasta seuran kanssa jatkosopimusta.

Kesäkuussa 2015 van der Gaagista tuli FC Eindhovenin päävalmentaja. Hän luotsasi seuran Eerste Divisien neljänneksi, mutta nousukarsinnoissa joukkue putosi NAC Bredaa vastaan. Kauden jälkeen van der Gaag siirtyi Eredivisie-seura SBV Excelsiorin päävalmentajana.

Van der Gaagin johdolla Excelsior sijoittui kahdella kaudellaan Eredivisien keskikastiin säilyttäen sarjapaikkansa selvästi. Kauden 2017/18 jälkeen van der Gaagin sopimus Excelsiorin kanssa päättyi ja hän siirtyi NAC Bredan päävalmentajaksi. Hän sai potkut NAC Bredasta maaliskuussa 2019.

## Meriitit
* Segunda Liga: 2013

## Lähteet
Yūgure (1934)

**Yūgure** () oli keisarillisen Japanin laivaston Hatsuharu-luokan hävittäjä toisessa maailmansodassa.

## Valmistus

Alus tilattiin Maizurun laivastoarsenaalilta, missä köli laskettiin 9. huhtikuuta 1933. Alus laskettiin vesille 6. toukokuuta 1934 ja valmistui 30. maaliskuuta 1935.

## Palvelus
Alus upposi 21. heinäkuuta 1943 Vella Lavellan lahdella Yhdysvaltain laivaston ilmavoimien hyökkäyksessä.

## Lähteet

*
*
*

### Viitteet
Nenohi (1932)

**Nenohi** () oli keisarillisen Japanin laivaston Hatsuharu-luokan hävittäjä toisessa maailmansodassa.

## Valmistus

Alus tilattiin Uraga Dock Companylta, missä köli laskettiin 15. joulukuuta 1931. Alus laskettiin vesille 22. joulukuuta 1932 ja valmistui 30. syyskuuta 1933.

## Palvelus
Alus upposi 5. heinäkuuta 1942 Attulla Yhdysvaltain laivaston sukellusveneen *[[USS Triton (SS-201)|USS Tritonin]]* torpedoimana.

## Lähteet

*
*
*

### Viitteet
Koripallon Euroopan-mestaruuskilpailut 1969

**Vuoden 1969 koripallon Euroopan-mestaruuskilpailut** pelattiin Italiassa 27. syyskuuta – 5. lokakuuta. Kisoihin osallistui 12 maata. Mestaruuden voitti seitsemättä kertaa peräkkäin Neuvostoliitto, hopeaa saavutti Jugoslavia ja pronssia Tšekkoslovakia. Turnauksen arvokkain pelaaja oli Neuvostoliiton Sergei Belov ja korikuningas Kreikan Giórgos Kolokithás.

## Sijoitukset
# 
# 
# 
# 
# 
# 
# 
# 
# 
#  Kreikka
# 
# 

## Lähteet
* XVI European Championship (Napoli 1969) linguasport.com 

### Viitteet

## Aiheesta muualla
* 1969 European Championship for Men FIBA Archive
Viimeinen metro

**Viimeinen metro** (*Le Dernier Métro*) on François Truffaut’n ohjaama ranskalainen draamaelokuva vuodelta 1980. Truffaut teki myös käsikirjoituksen yhdessä Suzanne Schiffmanin ja Jean-Claude Grumbergin kanssa. Elokuvan pääkuvaajana toimi Néstor Almendros, ja sen musiikin teki Georges Delerue.

## Juoni
*Viimeinen metro* kertoo teatteriseurueesta natsi-Saksan miehittämässä Pariisissa toisen maailmansodan aikana. Vuonna 1942 menestynyt juutalainen teatteriohjaaja Lucas Steiner (Heinz Bennent) joutuu piiloutumaan saksalaisilta teatterinsa kellariin ja antaa teatterinpidon vaimolleen Marionille (Catherine Deneuve), joka valehtelee muille Lucasin paenneen maasta. Marion yrittää pysyä väleissä natsimielisen kriitikon Daxiat’n (Jean-Louis Richard) kanssa ja rakastuu teatterinsa tähtinäyttelijään (Gérard Depardieu), joka toimii vastarintaliikkeessä. Lucas yrittää jatkaa näytelmän ohjaamista kellarista käsin antamalla Marionille ohjeita.

## Näyttelijät

## Tuotanto
Käsikirjoitustyön pohjaksi Truffaut ja hänen kirjoittajakumppaninsa Suzanne Schiffman kävivät läpi arkistoja, muistelmia ja kirjallisuutta tutustuakseen miehitysajan teattereiden historiaan. Elokuvan nimeä innoitti tieto, että miehitysvuosien ulkonaliikkumiskiellon takia pariisilaisten oli syytä pitää huolta, että ehtivät illan viimeiseen metrojunaan.

Elokuvan rahoituksessa oli historiallisen aiheen vuoksi vaikeuksia, ja monet levittäjäyhtiöt hylkäsivät käsikirjoituksen. *Viimeisestä metrosta* tuli kuitenkin suuri menestys lippuluukulla.

Marion Steinerin rooliin Truffaut valitsi Catherine Deneuven, jonka hän sanoo tulkinneen erinomaisesti hahmon kaksoiselämää. Truffaut käytti vastarintaliikkeessä toimivan kiihkeän Brunon osassa pitkään ihailemaansa Gérard Depardieutä, jota hän ei ollut aiemmin roolittanut elokuviinsa.

*Viimeistä metroa* kuvattiin tammikuun lopulta 1980 alkaen Pariisin esikaupungin hylätyssä tehdasrakennuksessa.

## Vastaanotto ja myöhempi arvostus
*Viimeinen metro* tuotti vuonna 1981 kymmenen César-palkintoa, muun muassa vuoden parhaana elokuvana. Se oli parhaan vieraskielisen elokuvan ehdokkaana sekä Oscar- että Golden Globe -gaalassa. Yhdysvaltalainen National Board of Review of Motion Pictures nosti sen vuoden 1981 viiden parhaan vieraskielisen elokuvan joukkoon.

*[[The New York Times]]in* kriitikot valitsivat *Viimeisen metron* vuonna 2004 yhdeksi kaikkien aikojen tuhannesta parhaasta elokuvasta maailmassa.

## Lähteet

## Aiheesta muualla
* 
*
Koripallon Euroopan-mestaruuskilpailut 1971

**Vuoden 1971 koripallon Euroopan-mestaruuskilpailut** pelattiin Länsi-Saksassa 10.–19. syyskuuta. Kisoihin osallistui 12 maata. Mestaruuden voitti kahdeksatta kertaa peräkkäin Neuvostoliitto, hopeaa saavutti Jugoslavia ja pronssia, ensimmäisen miesten arvokisamitalinsa 25 vuoteen, Italia. Turnauksen arvokkain pelaaja oli Jugoslavian Krešimir Ćosić ja korikuningas Puolan Edward Jurkiewicz.

## Sijoitukset
# 
# 
# 
# 
# 
# 
# 
# 
# 
# 
# 
# 

## Mitalistit

## Lähteet
* XVII European Championship (Essen 1971) linguasport.com 

### Viitteet

## Aiheesta muualla
* 1971 European Championship for Men FIBA Archive
Morsian pukeutui mustaan

**Morsian pukeutui mustaan** (*La Mariée était en noir*) on François Truffaut’n ohjaama ranskalais-italialainen draamaelokuva vuodelta 1968. Truffaut teki myös käsikirjoituksen yhdessä Jean-Louis Richardin kanssa. Tarina perustuu yhdysvaltalaisen Cornell Woolrichin romaaniin *Waltz into Darkness*, suom. *Morsian pukeutuu mustaan* (Love kirjat, 1983).

Elokuvassa nuori morsian Julie (Jeanne Moreau) ryhtyy katkeraan kostoon viittä miestä vastaan, jotka surmasivat hänen sulhasensa hääkirkon portaille.

Elokuvaa pidetään Truffaut’n kunnianosoituksena ihailemalleen Alfred Hitchcockille, ja sen musiikin Truffaut tilasi Hitchcockin vakiosäveltäjältä Bernard Herrmannilta.

Elokuvaa tehdessä Truffaut ajautui riitoihin siihenastisen luottokuvaajansa Raoul Coutardin kanssa, ja tämä jäi heidän viimeiseksi yhteistyökseen. Truffaut kertoi katuneensa elokuvan kuvaamista värifilmille, mikä hänen mielestään vei tarinalta kaiken salaperäisyyden.

*[[The New York Times]]in* kriitikot valitsivat elokuvan vuonna 2004 yhdeksi kaikkien aikojen tuhannesta parhaasta elokuvasta maailmassa.

## Lähteet

## Aiheesta muualla
* 
*
Koripallon Euroopan-mestaruuskilpailut 1973

**Vuoden 1973 koripallon Euroopan-mestaruuskilpailut** pelattiin Espanjassa 27. syyskuuta – 6. lokakuuta. Kisoihin osallistui 12 maata. Mestaruuden voitti historiansa ensimmäisen kerran Jugoslavia, hopeaa saavutti Espanja ja pronssia Neuvostoliitto. Turnauksen arvokkain pelaaja oli Espanjan Wayne Brabender ja korikuningas Bulgarian Atanas Golomeev.

## Sijoitukset
# 
# 
# 
# 
# 
# 
# 
# 
# 
# 
# 
# 

## Lähteet
* XVIII European Championship (Barcelona 1973) linguasport.com 

### Viitteet

## Aiheesta muualla
* 1973 European Championship for Men FIBA Archive
Wakaba (1934)

**Wakaba** () oli keisarillisen Japanin laivaston Hatsuharu-luokan hävittäjä toisessa maailmansodassa.

## Valmistus

Alus tilattiin Sasebon laivastontelakalta, missä köli laskettiin 12. joulukuuta 1931. Alus laskettiin vesille 18. maaliskuuta 1934 ja valmistui vielä samana vuonna 31. lokakuuta.

## Palvelus
Alus upposi 24. lokakuuta 1944 Panaylla Yhdysvaltain laivaston sukellusveneen *USS Franklinin* torpedoimana.

## Lähteet

*
*
*

### Viitteet
Koripallon Euroopan-mestaruuskilpailut 1975

**Vuoden 1975 koripallon Euroopan-mestaruuskilpailut** pelattiin Jugoslaviassa 7. – 15. kesäkuuta. Kisoihin osallistui 12 maata. Mestaruuden voitti historiansa toisen kerran Jugoslavia, hopeaa saavutti Neuvostoliitto ja pronssia Italia. Turnauksen arvokkain pelaaja oli historian ensimmäisen kerran toiseen kertaan palkittu Jugoslavian Krešimir Ćosić ja korikuningas toisen kerran peräkkäin Bulgarian Atanas Golomeev.

## Sijoitukset
# 
# 
# 
# 
# 
# 
# 
# 
# 
# 
# 
# 

## Lähteet
* XIX European Championship (Beograd 1975) linguasport.com 

### Viitteet

## Aiheesta muualla
* 1975 European Championship for Men FIBA Archive
Nuori pari

**Nuori pari** (*Domicile conjugal*) on François Truffaut’n ohjaama ranskalainen komediaa ja draamaa yhdistävä elokuva vuodelta 1970. Truffaut teki myös elokuvan käsikirjoituksen yhdessä Bernard Revonin ja Claude de Givrayn kanssa.

*Nuori pari* on Truffaut’n neljäs elokuva, jonka päähahmona on Jean-Pierre Léaud’n esittämä nuori mies Antoine Doinel. Tässä elokuvassa hän menee naimisiin Christinen (Claude Jade) kanssa, joka alkaa odottaa lasta. Tasainen kotielämän vastapainoksi Antoine ryhtyy suhteeseen japanilaisen nuoren naisen (Hiroko Berghauer) kanssa.

## Juoni
Antoine Doinel on nyt naimisissa Christinen kanssa, ja he asuvat yhdessä pienessä kerrostaloasunnossa. He tapaavat usein Christinen vanhempia ja keskustelevat naapuruston persoonallisten tyyppien kanssa. He ovat päällisin puolin onnellisia, kunnes Antoine tutustuu työssään japanilaiseen tyttöön ja alkaa tapailla tätä salaa.

## Tuotanto
Elokuvan pääkuvaajana toimi Néstor Almendros ja musiikin teki Antoine Duhamel.

## Vastaanotto ja arvostus
*[[The New York Times]]in* kriitikot valitsivat *Nuoren parin* vuonna 2004 yhdeksi kaikkien aikojen tuhannesta parhaasta elokuvasta maailmassa. Listalle pääsivät kaikki muutkin Truffaut’n Doinel-elokuvat, lukuun ottamatta usean ohjaajan episodielokuvaan *[[Rakkautta 20-vuotiaana]]* tehtyä tarinaa ”Antoine ja Colette”.

## Lähteet
* 
* 

### Viitteet
Hatsushimo (1933)

**Hatsushimo** () oli keisarillisen Japanin laivaston Hatsuharu-luokan hävittäjä toisessa maailmansodassa.

## Valmistus

Alus tilattiin Uraga Dock Companyltä, missä köli laskettiin 31. tammikuuta 1933. Alus laskettiin vesille saman vuoden lopulla 4. marraskuuta ja valmistui 27. syyskuuta 1934.

## Palvelus
Alus upposi 30. heinäkuuta 1945 osuttuaan miinaan Miyakunlahdella.

## Lähteet

*
*
*

### Viitteet
Kobolttoseeni

**Kobolttoseeni** eli **bis(syklopentadienyyli)koboltti(II)** (C10H10Co) on metalloseeneihin kuuluva koboltin organometalliyhdiste. Yhdistettä voidaan käyttää katalyyttinä, pelkistimenä ja muiden orgaanisten kobolttiyhdisteiden valmistamiseen.

## Ominaisuudet
Huoneenlämpötilassa kobolttoseeni on hyvin tummanviolettia kiteistä ainetta. Se reagoi hyvin helposti ilman hapen ja kosteuden kanssa ja sitä tulee säilyttää ja käsitellä suojakaasun alaisuudessa. Kobolttoseeni on paramagneettinen yhdiste. Aine kuuluu niin sanottuihin sandwich-yhdisteisiin, ja koboltti-ioni on kahden syklopentadienyyliligandin välissä. Näiden ligandien konformaatio voi olla kohdakkainen tai lomittainen. Kobolttoseeni hapettuu helposti kellanvihreäksi stabiiliksi kobolttoseniumioniksi (C10H10Co+), joka on hyvin stabiili ja on isoelektroninen ferroseenin kanssa. Ferroseenin tavoin syklopentadienyyliligandit voivat kuitenkin reagoida nukleofiilien kanssa. Kobolttoseeni liukenee moniin orgaanisiin liuottimiin. Kobolttoseeni kykenee interkalatoitumaan eräisiin siirtymämetallien sulfidien ja selenidien kidehilaan.

## Valmistus ja käyttö
Kobolttoseenia voidaan valmistaa vedettömän kobolttikloridin ja syklopentadienyylinatriumin välisellä reaktiolla tetrahydrofuraanin toimiessa liuottimena. Kobolttisuolana voidaan käyttää myös tetraammiinikoboltti(II)kloridia tai -tiosyanaattia. Tässä tapauksessa ensin muodostuu kobolttoseenin ammiinikompleksi, joka hajoaa kobolttoseeniksi kuumennettaessa alennetussa paineessa 80&ndash;90 °C:n lämpötilaan.

Kobolttoseenia voidaan käyttää orgaanisessa kemiassa pelkistimenä ja muiden organokobolttiyhdisteiden valmistukseen. Sitä voidaan käyttää myös katalyyttinä esimerkiksi valmistettaessa 2-metyylipyridiiniä asetonitriilistä ja etyynistä.

## Lähteet
Hans de Koning

**Hans de Koning** (s. 5. huhtikuuta 1960) on alankomaalainen jalkapallovalmentaja ja entinen maalivahti. 

## Ura pelaajana

De Koning aloitti pelaajauransa AZ Alkmaarin juniorina ja nousi edustusmiehistöön kaudella 1978/79. De Koning edusti Alkmaaria kymmenen vuotta ja juhli seuran paidassa liigamestaruutta keväällä 1981 sekä kolmea Alankomaiden cupin voittoa. Hän siirtyi FC Twenteen vuonna 1988 ja pelasi lopun uransa seuran maalilla. Hän loukkaantui vakavasti Fred Ruttenin jäähyväisottelussa ja joutui lopettamaan pelaajauransa vuonna 1993.

## Ura valmentajana

Pelaajauransa jälkeen de Koning työskenteli Twenten maalivahtivalmentajana, kunnes siirtyi 1997 AZ Alkmaarin apulaisvalmentajaksi. Hän toimi kevätkaudella 1997 myös AZ:n väliaikaisena päävalmentajana Theo Vonkin saatua potkut. Willem van Hanegemin tultua seuran valmentajaksi kesällä 1997 de Koning siirtyi maalivahtivalmentajaksi. Heinäkuussa 2000 hän siirtyi Fortuna Sittardin apuvalmentajaksi ja Hans Verèlin potkujen jälkeen hän nousi joulukuussa 2001 päävalmentajan paikalle.> De Koning ei onnistunut pelastamaan Fortunaa putoamiselta Eredivisiestä, mutta jatkoi valmentajana myös sarjaporrasta alempana. Sijoitukset painuivat kuitenkin Eerste Divisien häntäpäähän ja kauden 2003/04 jälkeen de Koning lähti seurasta.

Kesällä 2005 de Koning jatkoi uraansa TOP Ossin peräsimessä. Hän luotsasi seuraa Eerste Divisien keskikastissa ja parhaimmillaan kahdeksanneksi. Kaudella 2009/10 seura ajautui putoamiskamppailuun, eikä de Koning onnistunut säilyttämään seuran sarjapaikkaa. Hän sai potkut tehtävistään kauden jälkeen. 

Pian TOP-potkujensa jälkeen de Koningista tuli AGOVV Apeldoornin päävalmentaja. Maaliskuussa 2011 de Koning ilmoitti, ettei jatka kauden jälkeen AGOVV:n peräsimessä. Toukokuussa kerrottiin, että hänen uransa jatkuu kaudella 2011/12 Helmond Sportin peräsimessä. Hän luotsasi seuran Eerste Divisien neljänneksi, mutta tappio nousukarsintojen kolmannella kierroksella VVV Venlolle yhteismaalein 3–4 vesitti haaveet noususta pääsarjaan. Kauden jälkeen de Koning siirtyi FC Volendamin päävalmentajaksi.

Debyyttikausi Volendamissa oli menestyksekäs ja joukkue sijoittui Eerste Divisiessä toiseksi. Nousukarsinnoissa Go Ahead Eagles oli kuitenkin vahvempi yhteismaalein 3–1 ja näin liiganousu jäi jälleen haaveeksi. Kaudella 2014/15 Volendam karsi jälleen noususta, mutta taipui tällä kertaa De Graafschapille 1–0. Kauden jälkeen de Koning jätti seuran. Eaglesin kausi Eredivisiessä oli vaikea, eikä joukkue kyennyt haastamaan pääsarjatasolla kärkijoukkueita. Eagles vajosi putoamiskamppailuun ja heikot tulokset johtivat de Koningin potkuihin maaliskuussa 2017.Go Ahead Eagles ontslaat trainer De Koning

## Lähteet
Koripallon Euroopan-mestaruuskilpailut 1979

**Vuoden 1979 koripallon Euroopan-mestaruuskilpailut** pelattiin Italiassa 9. – 19. kesäkuuta. Kisoihin osallistui 12 maata. Mestaruuden voitti historiansa 12. kerran Neuvostoliitto, hopeaa, ensimmäisen miesten olympia-, MM- tai EM-mitalinsa, saavutti Israel ja pronssia Jugoslavia. Turnauksen arvokkain pelaaja oli Israelin Miki Berkovich ja korikuningas Puolan Mieczysław Młynarski.

## Sijoitukset
# 
# 
# 
# 
# 
# 
# 
# 
# 
# 
# 
# 

## Lähteet
* XXI European Championship (Torino 1979) linguasport.com 

### Viitteet

## Aiheesta muualla
* 1979 European Championship for Men FIBA Archive
Game of Thrones (6. tuotantokausi)

Yhdysvaltalaisen televisiosarjan **''[[Game of Thrones]]in'' kuudes tuotantokausi** alkoi Yhdysvalloissa HBO-kanavalla 24. huhtikuuta 2016. Sarja perustuu George R. R. Martinin fantasiakirjasarjaan *[[Tulen ja jään laulu]]*. Kausi sisältää laajasti alkuperäistä materiaalia, mutta myös materiaalia julkaisemattomasta kuudennesta kirjasta sekä osia sarjan neljännestä ja viidennestä kirjasta, *[[Korppien kestit]]* ja *[[Lohikäärmetanssi (kirja)|Lohikäärmetanssi]]*.  Kausi koostuu kymmenestä jaksosta.

## Näyttelijät
### Päärooleissa

### Sivurooleissa
#### Hahmot Westerosissa

#### Hahmot Essosissa

#### Hahmot takaumissa

## Jaksot
### Punainen nainen (''The Red Woman'')

### Koti (''Home'')

### Valanrikkoja (''Oathbreaker'')

### Vieraan kirja (''Book of the Stranger'')

### Ovi (''The Door'')

### Veri verestäni (''Blood of My Blood'')

### Murtunut mies (''The Broken Man'')

### Ei kukaan (''No One'')

### Äpärien taistelu (''Battle of the Bastards'')

### Talven tuulet (''The Winds of Winter'')

## Julkaisu
### Markkinointi
Suomessa kuudetta kautta mainostettiin muun muassa The Hall of Faces -näyttelyllä, joka vieraili Helsingin Kampin Narinkkatorilla 13–17. huhtikuuta 2016. Näyttely oli ilmainen ja sisälsi muun muassa sarjan käytettyjä pukuja ja rekvisiittaa sekä mahdollisuuden päästä istumaan Rautavaltaistuimelle. Näyttely keräsi yli 25 000 kävijää.

## Vastaanotto

### Palkinnot ja ehdokkuudet
Vuonna 2016 kausi sai 23 Emmy-ehdokkuutta enemmän kuin mikään muu sarja samana vuonna. Sarja voitti 12 Emmyä muun muassa parhaasta draamasarjasta, ohjauksesta ja käsikirjoituksesta. Sarjasta tuli kaikkien aikojen eniten Emmy-palkintoja saanut parhaan katseluajan televisiosarja rikkoen *[[Frasier]]in* edellisen ennätyksen.

## Lähteet
Tapio Palokangas

**Tapio Kalervo Palokangas** (s. 12. syyskuuta 1951) on suomalainen taloustieteilijä. Hän työskentelee kansainvälisen talouden professorina Helsingin yliopistossa. Aiemmin Palokangas on työskennellyt muun muassa taloustieteen professorina Jyväskylän yliopistossa ja Tampereen yliopistossa sekä vierailevana tutkijana Cambridgen yliopiston Clare Hall collegessa. Hän on Jyväskylän yliopiston dosentti.

Palokangas on koulutukseltaan taloustieteen tohtori. Hän väitteli tohtoriksi Oxfordin yliopistosta vuonna 1985 otsikolla "Public Policy with Monopolistic Markets".

## Lähteet

## Aiheesta muualla
* Palokankaan kotisivu
* Palokankaan tutkimukset IDEASissa
Akatsuki (1932)

**Akatsuki** () oli Keisarillisen Japanin laivaston Akatsuki-luokan hävittäjä toisessa maailmansodassa.

## Valmistus

Alus tilattiin Sasebon laivastoarsenaalilta. Sen köli laskettiin 17. helmikuuta 1930 ja alus laskettiin vesille 7. toukokuuta 1932. Alus valmistui saman vuoden lopulla 30. marraskuuta.

## Palvelus
Alus muodosti Tyynenmeren sodan alkaessa sisaralustensa kanssa 6. hävittäjäviirikön. Alus osallistui viirikön mukana Malesiaan ja Alankomaiden Itä-Intiaan tehtyihin maihinnousuihin. Midwayn taistelun jälkeen se siirtyi Aleuteille, mistä alus palasi syyskuussa 1942. Se liitettiin viirikön mukana osaksi 4. hävittäjälaivuetta, jonka tehtävänä oli toimittaa täydennyksiä Guadalcanalille. Alus osallistui 13. marraskuuta 1942 Yhdysvaltain risteilijäosaston upottamiseen, jolloin se upotettiin.

## Lähteet
*
*

### Viitteet

## Aiheesta muualla
Lin-Manuel Miranda

**Lin-Manuel Miranda** (s. 16. tammikuuta 1980 New York, New York, Yhdysvallat) on yhdysvaltalainen näyttelijä, säveltäjä, näytelmäkirjailija ja elokuvaohjaaja. Hän on tehnyt musikaalin *[[Hamilton (musikaali)|Hamilton]]*, joka sai 16 Tony-ehdokkuutta vuonna 2016, enemmän kuin mikään tuotanto aikaisemmin. Hän esittää itse siinä nimiroolia. *Hamilton* sai ehdokkuuksista 11 palkintoa. Miranda on palkittu uransa aikana Pulitzer-palkinnolla, kahdella Grammyllä, Emmyllä ja kolmella Tonylla.

Miranda sai parhaan laulun Oscar-ehdokkuuden elokuvaan *[[Vaiana]]* (2016) säveltämästään ja sanoittamastaan kappaleesta "How Far I’ll Go".

Miranda näyttelee joulukuussa 2018 ensi-iltansa saaneessa elokuvassa *[[Maija Poppasen paluu]]*. Musikaalielokuvan on ohjannut Rob Marshall, ja se on jatkoa vuonna 1964 ensi-iltaan tulleelle elokuvalle *[[Maija Poppanen (elokuva)|Maija Poppanen]]*. Muissa rooleissa näyttelevät muun muassa Emily Blunt ja Meryl Streep. Miranda sai elokuvasta parhaan miespääosan Golden Globe -ehdokkuuden.

Miranda tuotti Disneyn elokuvan *[[Pieni merenneito (vuoden 2023 elokuva)|Pieni merenneito]]*, joka on uudelleenfilmatisointi vuoden 1989 samannimisestä animaatioelokuvasta. Miranda myös sävelsi musiikkia elokuvaan yhdessä Alan Menkenin kanssa.

Vuonna 2018 Miranda sai tähden Hollywood Walk of Fame -kävelykadulle. Vuonna 2021 sai ensi-iltansa Mirandan esikoisohjaus *[[Tick, Tick... Boom!]]*, joka on Jonathan Larsonista kertova elämäkertaelokuva. Larsonia esittää elokuvassa Andrew Garfield.

## Lähteet

## Aiheesta muualla
Ahvenanmaan pannukakku

**Ahvenanmaan pannukakku** () on Ahvenanmaalla valmistettu perinneruokalaji. Tavallisesta pannukakusta poiketen se valmistetaan manna- tai riisipuurosta sekä kardemummasta. Ahvenanmaan pannukakku voidaan tarjoilla esimerkiksi kermavaahdon sekä luumukiisselin tai marjahillon kera.

## Lähteet
Francis Chichester

**Francis Chichester** (17. syyskuuta 1901 Barnstaple, Devon – 26. elokuuta 1972 Plymouth, Devon) oli brittiläinen lentäjä, kilpapurjehtija ja karttakustantaja. Hän tuli tunnetuksi 65 vuoden iässä tekemästään ennätyksellisestä yksinpurjehduksesta maailman ympäri vuosina 1966–1967.

## Elämä ja ura
Francis Chichester opiskeli Marlborough Collegessa ja päätti 18 vuoden iässä muuttaa Uuteen-Seelantiin. Siellä hän toimi metsäalalla ja perusti lentoyhtiön, joka menestyi läpi 1920-luvun kunnes taantuma iski. Chichester palasi Englantiin 1929 ja suoritti vasta tuolloin itse lentolupakirjan. Uudessa-Seelannissa vaurastunut Chichester ryhtyi matkalentäjäksi ja lensi toisena maailmassa Britanniasta Australian Sydneyyn *Gypsy Moth* -nimisellä koneellaan (, perhoslaji). Australiasta hän teki maailman ensimmäisen yksinlennon Japaniin, jossa hänen koneensa takertui sähkölankoihin ja hän itse vammautui pahoin.

Toivuttuaan Chichester toimi toisen maailmansodan aikana Britannian kuninkaallisissa ilmavoimissa navigaation opettajana ja suunnistusmenetelmien kehittäjänä. Sodan jälkeen hän perusti karttakustantamon, joka toimii yhä Lontoossa. Hän kehitti kokemustensa perusteella sekä ilmailun että merenkulun navigaatiomenetelmiä sekä laati muun muassa lentoreittikarttoja lentoyhtiöille.

1950-luvun lopulla Francis Chichesterillä todettiin keuhkosyöpä tai muu vakava keuhkosairaus, josta hän kuitenkin toipui vaimonsa kehittämällä kasvisruokavaliolla. Toipuakseen hän aloitti avomeripurjehdusharrastuksen. Entisen lentokoneensa nimeä vain kirjaimen verran vaihtaen hän risti purjeveneensä *Gipsy Mothiksi* ja alkoi osallistua avomerikilpailuihin. Hän osallistui vuonna 1960 ensi kerran yksinpurjehdukseen Atlantin yli ja käytti aikaa vain vajaat 41 vuorokautta, 16 vuorokautta vähemmän kuin voimassa ollut ennätys.

Vuonna 1967 jo 65-vuotiaasta Chichesteristä tuli maailman kolmas ihminen, joka purjehti yksin maailman ympäri Kap Hornin reittiä. Hän löi matkalla myös oman alusluokkansa nopeusennätyksen *Gipsy Moth IV* -veneellään ja käytti kierrokseen 226 vuorokautta. Plymouthista lähdettyään hän kävi satamassa vain kerran Sydneyssä, ja pisin legi satamien välillä oli ennätykselliset 25&nbsp;000 kilometriä.

Kuningatar Elisabet II löi Chichesterin ritariksi samalla miekalla, jolla Elisabet I oli vuonna 1581 aateloinut merenkulkija Francis Draken.

## Teoksia
*Chichester, Francis: *Yksin maapallon ympäri*, Tammi 1968.

## Lähteet
Hangö sommaruniversitet

**Hangö sommaruniversitet** () on Hangossa toimiva, Stiftelsen för Hangö sommaruniversitetin ylläpitämä ruotsinkielinen kesäyliopisto. Se on perustettu vuonna 1966.
 
## Lähteet
Keski-Pohjanmaan kesäyliopisto

**Keski-Pohjanmaan kesäyliopisto** on Kokkolassa toimiva, Keski-Pohjanmaan Korkeakouluyhdistys ry:n ylläpitämä suomalainen kesäyliopisto. Se on perustettu vuonna 1965. Kesäyliopiston koulutustarjonnassa on avointa korkeakouluopetusta, täydennyskoulutusta, lukiolaiskursseja, ikääntyvien yliopistotoimintaa, kulttuuri- ja taidekursseja, elokuvakerho sekä tilauskoulutusta.

Opinnot ovat kaikille avoimia riippumatta iästä tai pohjakoulutuksesta. Keski-Pohjanmaan kesäyliopisto palvelee oman maakuntansa ihmisiä ympäri vuoden, mutta järjestää paljon myös verkko-opintoja, joihin voivat osallistua myös kauempana asuvat. Koulutustarjonta vaihtelee vuosittain alueen tarpeiden mukaisesti. Keski-Pohjanmaan kesäyliopisto järjestää usean yliopiston avoimen yliopiston opintoja, joista osassa on tarjolla avoimen yliopiston väylään johtavia kokonaisuuksia tai opintojaksoja.

## Lähteet
Porin kesäyliopisto

**Porin kesäyliopisto** on Porissa toimiva, Porin kaupungin ylläpitämä, vuonna 2014 perustettu suomalainen kesäyliopisto.

Vuonna 2015 Porin kesäyliopisto järjesti eri toimipisteissään yhteensä 69 opintojaksoa, joille osallistui kaikkiaan 2&nbsp;232 opiskelijaa. Opetusta annettiin vuonna 2015 yhteensä 562 oppituntia. 
 

## Lähteet
Kainuun kesäyliopisto

**Kainuun kesäyliopisto** on Kajaanissa toimivan, Kainuun Korkeakouluyhdistys r.y.:n ylläpitämä suomalainen kesäyliopisto. Se on perustettu vuonna 1968. Vuonna 2015 yksittäisiä kursseja järjestettiin lisäksi Oulussa.

Vuonna 2015 Kainuun kesäyliopisto järjesti eri toimipisteissään yhteensä 359 opintojaksoa, joille osallistui kaikkiaan 1&nbsp;518 opiskelijaa. Opetusta annettiin vuonna 2015 yhteensä 1&nbsp;747 oppituntia. 
 

## Lähteet
Mikkelin kesäyliopisto

**Mikkelin kesäyliopisto** on Mikkelissä toimiva, Mikkelin kesäyliopiston kannatusyhdistys r.y.:n ylläpitämä suomalainen kesäyliopisto. Se on perustettu vuonna 1970. Vuonna 2015 yksittäisiä kursseja järjestettiin lisäksi Joensuussa.

Vuonna 2015 Mikkelin kesäyliopisto järjesti eri toimipisteissään yhteensä 281 opintojaksoa, joille osallistui kaikkiaan 2&nbsp;491 opiskelijaa. Opetusta annettiin vuonna 2015 yhteensä 3&nbsp;857 oppituntia. 
 

## Lähteet
Päijät-Hämeen kesäyliopisto

**Päijät-Hämeen kesäyliopisto** on Lahdessa toimiva, Päijät-Hämeen kesäyliopistoyhdistys r.y.:n ylläpitämä suomalainen kesäyliopisto. Se on perustettu vuonna 1963.

Vuonna 2015 Päijät-Hämeen kesäyliopisto järjesti eri toimipisteissään yhteensä 234 opintojaksoa, joille osallistui kaikkiaan 3&nbsp;641 opiskelijaa. Opetusta annettiin  yhteensä 3&nbsp;343 oppituntia (2015). 
 
Opetuksesta huomattava osa (154 opintojaksoa) oli avoimen yliopiston opetusta. Näille kursseille osallistui yhteensä 2&nbsp;094 opiskelijaa, jotka suorittivat kursseilla yhteenlaskettuna 3&nbsp;657 opintopistettä. Opettajakuntaan kuului yhteensä 89 henkilöä, joista avoimessa yliopistossa opetti 34, joista professoreja tai dosentteja oli 12. Muussa kuin avoimessa yliopisto-opetuksessa opetusta antoi 55 opettajaa.

Päijät-Hämeen kesäyliopisto rahoitti toimintaansa ensisijaisesti opiskelijamaksuilla (53,5&nbsp;% kaikista tuloista) ja valtion maksuosuudella (23,4&nbsp;%). Kuntien maksuosuudet muodostivat 19,3 prosenttia ja hankkeista, tilauskoulutuksista tai muualta saatiin 3,8&nbsp;% vuoden 2015 tuloista.

## Lähteet
Vaasan kesäyliopisto

** Vaasan kesäyliopisto – Vasa sommaruniversitetet** on Vaasassa toimiva, Vaasan Kesäyliopisto – Vasa Sommaruniversitet r.y:n ylläpitämä suomalainen, kaksikielinen kesäyliopisto. Se on perustettu vuonna 1960. Sivutoimipiste kesäyliopistolla on lisäksi Pietarsaaressa.

Vuonna 2015 Vaasan kesäyliopisto järjesti eri toimipisteissään yhteensä 132 opintojaksoa, joille osallistui kaikkiaan 4&nbsp;064 opiskelijaa. Opetusta annettiin vuonna 2015 yhteensä 3&nbsp;491 oppituntia. 
 
Opetuksesta osa (49 opintojaksoa) oli avoimen yliopiston opetusta. Näille kursseille osallistui yhteensä 608 opiskelijaa, jotka suorittivat kursseilla yhteenlaskettuna 2&nbsp;202 opintopistettä. Opettajakuntaan kuului yhteensä 61 henkilöä, joista avoimessa yliopistossa opetti 30, joista professoreja tai dosentteja oli 14. Muussa kuin avoimessa yliopisto-opetuksessa opetusta antoi 31 opettajaa.

Vaasan kesäyliopisto rahoitti toimintaansa ensisijaisesti opiskelijamaksuilla (46,5&nbsp;% kaikista tuloista) ja valtion maksuosuudella (29,7&nbsp;%). Kuntien maksuosuudet muodostivat 17,8 prosenttia ja hankkeista, tilauskoulutuksista tai muualta saatiin 6,1&nbsp;% vuoden 2015 tuloista.

## Lähteet
Lapin kesäyliopisto

**Lapin kesäyliopisto** on Rovaniemellä toimiva, Rovaniemen koulutuskuntayhtymän ylläpitämä suomalainen kesäyliopisto. Se on perustettu vuonna 1962. Vuonna 2015 yksittäisiä kursseja järjestettiin lisäksi Kemissä, Kemijärvellä, Kittilässä, Muoniossa, Pellossa, Sodankylässä, Torniossa, Galwayssa (Irlannissa), Piitimessä (Ruotsissa) ja Sør-Varangerissa (Norjassa).

Vuonna 2015 Lapin kesäyliopisto järjesti eri toimipisteissään yhteensä 125 opintojaksoa, joille osallistui kaikkiaan 1&nbsp;367 opiskelijaa. Opetusta annettiin vuonna 2015 yhteensä 2&nbsp;303 oppituntia. 
 

## Lähteet
Kymenlaakson kesäyliopisto

**Kymenlaakson kesäyliopisto** on Kouvolan ja Kotkan kaupunkeja kotipaikkanaan pitävä, Kymenlaakson liiton ylläpitämä suomalainen kesäyliopisto. Se on perustettu vuonna 1967. Vuonna 2015 yksittäisiä kursseja järjestettiin lisäksi Valkeakoskella, Loviisassa, Saarenmaalla (Virossa), Tartossa (Virossa), Tallinnassa (Virossa), Pietarissa (Venäjällä) ja Mijas Pueblossa (Espanjassa).

Vuonna 2015 Kymenlaakson kesäyliopisto järjesti eri toimipisteissään yhteensä 123 opintojaksoa, joille osallistui kaikkiaan 1&nbsp;893 opiskelijaa. Opetusta annettiin vuonna 2015 yhteensä 3&nbsp;890 oppituntia. 
 

## Lähteet
Etelä-Pohjanmaan kesäyliopisto

**Etelä-Pohjanmaan kesäyliopisto** on Seinäjoella toimiva, Etelä-Pohjanmaan Korkeakouluyhdistys r.y.:n ylläpitämä suomalainen kesäyliopisto. Se on perustettu vuonna 1961. Vuonna 2015 yksittäisiä kursseja järjestettiin lisäksi Alajärvellä ja Kauhavalla.

Vuonna 2015 Etelä-Pohjanmaan kesäyliopisto järjesti eri toimipisteissään yhteensä 181 opintojaksoa, joille osallistui kaikkiaan 4&nbsp;160 opiskelijaa. Opetusta annettiin vuonna 2015 yhteensä 2&nbsp;585 oppituntia (2015). 
 
Opetuksesta kappalemäärällisesti huomattava osa (101 opintojaksoa) oli avoimen yliopiston opetusta. Näille kursseille osallistui yhteensä 911 opiskelijaa, jotka suorittivat kursseilla yhteenlaskettuna 2&nbsp;385 opintopistettä. Opettajakuntaan kuului yhteensä 83 henkilöä, joista avoimessa yliopistossa opetti 39, joista professoreja tai dosentteja oli 11. Muussa kuin avoimessa yliopisto-opetuksessa opetusta antoi 44 opettajaa.

Etelä-Pohjanmaan kesäyliopisto rahoitti toimintaansa ensisijaisesti opiskelijamaksuilla (41,3&nbsp;% kaikista tuloista) ja valtion maksuosuudella (21,2&nbsp;%). Kuntien maksuosuudet muodostivat 21,0 prosenttia ja hankkeista, tilauskoulutuksista tai muualta saatiin 16,5&nbsp;% vuoden 2015 tuloista.

## Lähteet
Wanrong

**Wanrong** (, 13. marraskuuta 1906 Peking, Suuren Qingin keisarikunta – 20. kesäkuuta 1946 Yanji, Jilin, Kiinan kansantasavalta) oli Kiinan viimeinen keisarinna ja keisari Pu Yin puoliso. Hänen isänsä oli Qing-dynastian sisäministeri. Wanrong sai nuorena lähes vastaavanlaisen koulutuksen kuin pojatkin, mikä oli siihen aikaan Kiinassa harvinaista. Hän sai opetusta yhdysvaltalaiselta naisopettajalta Kielletyssä kaupungissa ja Tianjinissa.

Tarkasti ottaen Wanrong ei ollut keisarinna, koska Qing-dynastia oli syösty vallasta jo vuonna 1912. Pu Yi kuitenkin säilytti keisarin arvonimensä tämän jälkeenkin, ja Wanrong on mukana Qing-dynastian virallisessa hallitsijaluettelossa vuodelta 1928.

Keisari valitsi Wanrongin puolisokseen valokuvien perusteella, samoin kuin toisenkin vaimonsa. Häät pidettiin marraskuussa 1922 Wanrongin täytettyä 16 vuotta. Myös keisari itse oli silloin 16-vuotias. Avioliitosta ei tullut onnellista, eikä keisaripari saanut lapsia. Wanrong alkoi polttaa oopiumia ja addiktoitui.

Vuonna 1934 japanilaiset nimittivät Pu Yin Mantšukuon keisariksi, ja Wanrongista tuli Mantšukuon keisarinna. Hän synnytti tyttären palvelijalleen, mutta lapsi surmattiin. 

Elokuussa 1945 Neuvostoliitto miehitti Mantšurian. Wanrong yritti paeta japanilaisen kälynsä Hiro Sagan kanssa Koreaan, mutta kiinalaiset kommunistit pidättivät heidät. Vankeudessa Hiro Saga hoiti oopiumin vieroitusoireista kärsivää Wanrongia, joka uskoi edelleen elävänsä hovin ja palvelijoiden keskellä.

Kesäkuussa 1946 Wanrong kuoli vankilassa aliravitsemukseen ja oopiumin vieroitusoireisiin. Hänen hautapaikkaansa ei tiedetä. Wanrongin nuorempi veli järjesti sisarelleen hautajaisseremonian Läntisillä Qing-haudoilla vuonna 2006.

Joan Chen näyttelee Wanrongia Bernardo Bertoluccin elokuvassa *[[Viimeinen keisari]]* (1987), jossa roolihahmon nimenä on Wan Jung. Keisarinna käytti joskus myös länsimaista nimeä Elizabeth.

## Lähteet

## Aiheesta muualla
Karstun koulu

**Karstun koulu** oli Lohjan Karstun kylässä toiminut pieni suomenkielinen alakoulu (luokka-asteet 1–6). Se kuului Anttilan yläkoulualueeseen. Koulu lakkautettiin 2018.

Koulussa oli syksyllä 2010 hieman alle 30 oppilasta. Syksyllä 2015 oppilaita oli 39 ja syksyllä 2014 opettajakuntaa laskennallisesti 2,5 henkeä. Koulurakennukset ovat vuodelta 1920.

## Historiaa
Karstun koulun toiminta alkoi 1. lokakuuta 1897. Alkeisopetusta ei aluksi ollut, vaan kouluun otettiin vain jo kiertokouluissa lukutaidon hankkineita. Vuonna 1906 valmistui koulurakennus Hemmilän tilan maille. Kiertokoulutoiminta lakkasi vuonna 1920, jolloin Karstunkin koulussa alettiin antaa myös alkeisopetusta. Alakoulu sai oman lisärakennuksen 1926.


Kuva:Karstun koulu 2015 1.jpg | 
Kuva:Karstun koulu 2015 3.jpg | 


## Lähteet
Turing Space Industries

**Turing Space Industries** (aiemmin TRI tai Turing Robotic Industries) on yritys, jonka on tarkoitus rakentaa tietoturvaan painottuvaa mobiiliteknologiaa.

## Aiemmat puhelinjulkistukset

Ensimmäinen yhtiön julkistama tuote oli Turing Phone. Tämän jälkeen yhtiö julkaisi vuonna 2017 Appassionato-puhelinmallin.

Yritys käytti Salossa sijaitsevia Nokian vanhoja tuotantotiloja. Se vuokrasi Nokian vanhan koetehtaan keväällä 2016, mutta tammikuuhun 2018 mennessä se ei ollut aloittanut siellä tuotantoa.

Yritys haki helmikuussa 2018 konkurssia. Yrityksellä oli n. 1,9 miljoonaa euroa velkoja, joiden velkojia olivat muun muassa Shenzen Turing Industries, Ilkka Matinpalo ja Salon IoT Park. Yritys asetettiin konkurssiin 5. helmikuuta 2018. Perustaja Steve Chao kertoi kuitenkin, että yrityksen toiminta jatkuisi Salossa. Yrityksen toiminta on lakannut 14. tammikuuta 2020.

## HubblePhone

Turing julkaisi uuden puhelimensa, HubblePhonen, vuonna 2018. Puhelimen pääsuunnittelijana on toiminut suomalainen Paavo Pietola. Se on tarkoitus julkaista kesäkuussa 2020 ja se käyttää sekä Sailfish OS:ää että Androidia. Puhelimen hinnaksi on kerrottu  2 750 $. Alan julkaisuissa suunnitelmia on pidetty kunnianhimoisina, mutta kahden edellisen puhelinmallin toimitusvaikeuksien takia puhelimen julkaisua on pidetty epävarmana.

Puhelimen sovelluskauppa toimii ainoastaan kryptovaluutalla. Alkuvaiheessa kauppa hyväksyy vain BitHubble-kryptovaluuttaa. Myös puhelimen ennakkotilaus tehdään ostamalla Bitcoineilla puhelimen arvosta BitHubble-valuuttaa.

## Lähteet
Naantalin lukio

**Naantalin lukio** on Naantalissa toimiva lukio. Lukio luettelee erityispiirteisiinsä monipuolisen kielitarjonnan, laajat opintomahdollisuudet taito- ja taideaineissa sekä matkailualaan perehdyttävät opinnot. Naantalin lukiossa on opiskelijoita noin 330. Opiskelijoista noin viisi prosenttia on naapurikunnista kuten Maskusta, Raisiosta ja Turusta.

## Lähteet
Turing Phone

**Turing Phone** on Turing Robotic Industriesin Sailfish -älypuhelin, joka tarjoaa päästä–päähän-salauksen ultra-turvalliseen viestintään sekä tavallista älypuhelinta kestävämmän tuotantoprosessin. Laite käyttää hajautettua tunnistamista kaiken viestinnän salaamiseen, ja siihen on asennettu valmiina julkinen avain sekä yksilöllinen salainen avain. Kun laite on yhteydessä toiseen Turing Phoneen, laitteet voivat suoraan tarkistaa toistensa identiteetin välttäen tarpeen tunnistuksen reitittämiseen Key Distribution Centeriin. TRI on kuvannut tuotetta ”suojatuksi viestintäverkoksi, joka on täysin eristetty kyberuhilta ja yksityisyyden murtamiselta. Tämän luottamuksen kehän sisällä käyttäjät voivat vaihtaa arkaluonteisia tietoja, kuten henkilötunnuksia tai pankkitunnuksia tietäen, että tieto tavoittaa vain laitteen, jolle se on tarkoitettu”, yhtiö sanoo.

Laitteen oli aluksi tarkoitus perustua Android 5.0 -käyttöjärjestelmään, mutta se vaihdettiin Jollalta lisensoituun Sailfish OS:ään jossa on Turing UI -käyttöliittymä.

Tietoturvallisuuden lisäksi laitteen runko on valmistettu -nimisestä materiaalista, jota valmistaja kutsuu ”taipumattomaksi” metalliksi, joka on ”titaania ja terästä vahvempaa sekä paremmin iskuja ja näytön rikkoutumista kestävää”.

Puhelin julkaistaan kolmena muistiversiona, joista halvin maksaa 610 Yhdysvaltain dollaria. Cnet.comin artikkeli kutsui hinnoittelua korkeaksi, mutta totesi, että ”puhelin on suunnattu hyvin toimeentuleville ja turvallisuudestaan huolestuneille, eikä keskivertokuluttajille”. Turing Robotic Industries on ilmoittanut toimittaneensa ensimmäisen erän Turing Phoneja 12.7.2016, ja että toinen ja kolmas erä toimitetaan vastaavasti 22.7. ja 29.7. Turing phone on saanut suuren huomion Suomessa, koska he suunnittelevat puhelimen valmistettavan Salossa Nokian entisessä tehtaassa.

## Lähteet

## Aiheesta muualla
* 13 tonnin painoinen kaivinkone vs. Turing Phone Dark Wyvern
Etelä-Karjalan kesäyliopisto

**Etelä-Karjalan kesäyliopisto** on Lappeenrantaa ja Imatraa päätoimipaikkoinaan pitävä, Itä-Suomen Yliopistoseura r.y.:n ylläpitämä suomalainen kesäyliopisto.

Vuonna 2015 kesäyliopisto järjesti eri toimipisteissään yhteensä 268 opintojaksoa, joille osallistui kaikkiaan 4&nbsp;290 opiskelijaa. Opetusta annettiin yhteensä 4&nbsp;010 oppituntia (2015). 

Opetuksesta huomattava osa (145 opintojaksoa) oli avoimen yliopiston opetusta. Näille kursseille osallistui yhteensä 705 opiskelijaa, jotka suorittivat kursseilla yhteenlaskettuna 1&nbsp;097 opintopistettä. Opettajakuntaan kuului yhteensä 387 henkilöä, joista avoimessa yliopistossa opetti 122, joista professoreja tai dosentteja oli 45. Muussa kuin avoimessa yliopisto-opetuksessa opetusta antoi 265 opettajaa.

Etelä-Karjalan kesäyliopisto rahoitti toimintaansa ensisijaisesti opiskelijamaksuilla (62,4&nbsp;% kaikista tuloista) ja valtion maksuosuudella (20,4&nbsp;%). Kuntien maksuosuudet muodostivat 5,8 prosenttia ja muista avustuksista, hankkeista, tilauskoulutuksista tai muualta saatiin 11,4&nbsp;% vuoden 2015 tuloista.

## Lähteet
Hämeen kesäyliopisto

**Hämeen kesäyliopisto** on Hämeenlinnassa toimiva, Hämeen ammattikorkeakoulu oy:n ylläpitämä suomalainen kesäyliopisto. Se on perustettu vuonna 1972. Vuonna 2015 yksittäisiä kursseja järjestettiin lisäksi Forssassa, Riihimäellä, Urjalassa, Hattulassa, Kreetalla (Kreikassa), Santorinissa (Kreikassa), Ateenassa (Kreikassa) ja Tallinnassa (Virossa).

Vuonna 2015 Hämeen kesäyliopisto järjesti eri toimipisteissään yhteensä 242 opintojaksoa, joille osallistui kaikkiaan 6&nbsp;143 opiskelijaa. Kesäyliopistossa annettiin yhteensä 5&nbsp;513 antoi oppituntia (2015). 
 
Opetuksesta huomattava osa (135 opintojaksoa) oli avoimen yliopiston opetusta. Näille kursseille osallistui yhteensä 1&nbsp;682 opiskelijaa, jotka suorittivat kursseilla yhteenlaskettuna 3&nbsp;978 opintopistettä. Opettajakuntaan kuului yhteensä 452 henkilöä, joista avoimessa yliopistossa opetti 73, joista professoreja tai dosentteja oli 22. Muussa kuin avoimessa yliopisto-opetuksessa opetusta antoi 379 opettajaa.

Hämeen kesäyliopisto rahoitti toimintaansa ensisijaisesti opiskelijamaksuilla (60,4&nbsp;% kaikista tuloista) ja valtion maksuosuudella (22,3&nbsp;%). Kuntien maksuosuudet muodostivat 14,7 prosenttia ja hankkeista, tilauskoulutuksista tai muualta saatiin 2,5&nbsp;% vuoden 2015 tuloista.

## Lähteet
Samatan

**Samatan** on kunta Lounais-Ranskassa Gers'n departementissa Oksitanian alueella. Kaupunki oli Commingesin alueen linnoitettu keskus keskiajalla. Linna tuhoutui täysin satavuotisessa sodassa vuonna 1355 Mustan prinssin hyökkäyksessä.

## Tunnettuja kuntalaisia
François de Belleforest, (1530-1583) historioitsija, runoilija ja kääntäjä. 

## Lähteet

## Aiheesta muualla
Sammatin koulu

**Sammatin koulu** on Lohjan Sammatissa toimiva suomenkielinen alakoulu (luokka-asteet 1–6). Se kuuluu Anttilan yläkoulualueeseen.  
Syksyllä 2015 oppilaita oli 119 ja syksyllä 2014 opettajakuntaa laskennallisesti 7 henkeä. 2017 keväällä henkilökunnassa oli noin 13 henkilöä. 
Vanha koulurakennus on vuodelta 1954. Uusi koulurakennus valmistui vanhan viereen vuonna 2014. Uudemmassa osassa sijaitsee mm. opetustilat, mediateekki, liikuntasali, ruokasali, opettajainhuone sekä teknisen-ja tekstiilityön tilat.

## Lähteet
Mika Widgrén

**Mika Widgrén** (1. syyskuuta 1964 Lahti – 16. elokuuta 2009 Kapkaupunki) oli suomalainen taloustieteilijä. Hän työskenteli Turun kauppakorkeakoulun kansainvälisen talouden professorina. Ennen professuuria Widgrén työskenteli tutkijana Elinkeinoelämän tutkimuslaitoksessa, Yrjö Jahnssonin säätiön tutkimusjohtajana sekä professorina Tampereen yliopistossa. Widgrén oli myös Helsingin yliopiston dosentti. Widgrénin päätutkimuskohteena olivat Euroopan unionin päätöksentekomekanismit ja hän oli EU:n päätöksentekorakenteiden huippuasiantuntija.

## Lähteet

## Aiheesta muualla
*Widgrénin tutkimukset IDEASissa